**Á Tórgarði 22.05.18**

Góðu foreldur

Fríggjadagin, 25.05.18, kl. 10.00 skipar Fólkaheilsuráðið fyri stórum Rørslufagnaði á Vaglinum, har øll kunnu vera við.

Endamálið er rørsla av alskyns slag. Tey, ið eru við, kunnu renna, ganga, súkkla, rulluskoyta o.s.fr.

Løgd er ein ruta av Vaglinum til tyrlupallin og aftur; tilsamans 5 km.

Á Vaglinum verður eisini skipað fyri ymiskum spølum, tá ið túrurin er liðugur.

Í hesum sambandi eru skúlar og skúlanæmingar bodnir við til tiltakið.

Ikki tykkum at siga, so er vónleyst hjá lærara at halda eyga við hvørjum einstøkum næmingi, meðan tiltakið er. Tískil hevur skúlin tikið avgerð um, at grunddeildin fer ikki við til tiltakið, tí skúlin hættar sær ikki at taka ábyrgdina fyri teimum yngstu næmingunum.

Vit kundu hugsað okkum at farið við restini av skúlanum, vælvitandi um, at tað er stórur møguleiki fyri, at vit ikki fáa hildið saman um tey sum flokkar.

Tit foreldur kenna best tykkara børn, og tí vilja vit heita á tykkum, um at siga flokslæranum frá, um tit meta, at tykkara barn ikki megnar at vera við í slíkum tiltaki, har nógv fólk eru til staðar og vandi er fyri, at tað missir lærara og floksfelagar burtur.

Blíðar heilsanir

Skúlastjórin